OpenLLM-France/wikimedia huggingface dataset:
# El petó de la mòmia

El petó de la mòmia (títol original: Trance) és una pel·lícula estatunidenca dirigida per Michael Almereyda, estrenada l'any 1998. Ha estat doblada al català.

## Argument

Nora, Jim i el seu fill fan una visita a la família de Nora a Irlanda. Nora i el seu marit Jim han decidit refer les seves vides destrossades per l'alcohol i l'autodestrucció, tornant a Irlanda amb el seu fill a la mansió de l'àvia de Nora i el seu oncle Bill. Ràpidament, es comprova l'àvia ha perdut el cap, l'oncle Bill està cec, i guarda en el soterrani el cos embalsamat d'una antiga druida, i que es produeixen esdeveniments paranormals. Nora descobrirà que tornar a Irlanda no va ser una bona idea.

## Repartiment

* Rachel O'Rourke: Alice
* Lois Smith: Mme Ferriter
* Alison Elliott: Nora / Niamh
* Jared Harris: Jim
* Sinead Dolan: la mare de Nora
* Raina Feig: Nora nen
* Jason Miller: el metge
* Jeffrey Goldschrafe: Jim, Jr.
* Paula Malcomson: la cambrera
* Paul Ferriter: Joe / el amant de Niamh
* Christopher Walken: l'oncle Bill Ferriter
* Niamh Dolan: Niamh, de l'edat del ferro
* David Geary: el pare de Nora
* Karl Geary: Sean
* Mark Geary: Anlo

## Al voltant de la pel·lícula

* The Eternal: Kiss of the Mummy és un remake de la Mòmia dirigida per Karl Freund l'any 1932.
* La cançó Rockets és interpretada per Cat Power.
* Premi al millor actor per a Jared Harris i nominació al premi al millor film, en el Festival internacional del film de Catalunya l'any 1998.

## Referències

* ↑ «El petó de la mòmia». esadir.cat.
* ↑ «Trance». Allociné.
# La Garda de Lauragués

La Garda de Lauragués (francès Lagarde) és un municipi del departament francès de l'Alta Garona, a la regió d'Occitània.

## Demografia

Evolució demogràfica (Font: INSEE-fr) :
| 1962 | 1968 | 1975 | 1982 | 1990 | 1999 |
| 256 | 243 | 195 | 176 | 194 | 239 |

## Referències

* ↑ Toponímia occitana
# Divisió (agricultura)

La divisió (o divisió de mata) en agricultura i jardineria és un mètode mitjançant el qual es propaguen les plantes per reproducció asexual. Amb la divisió una planta, que normalment és herbàcia i perenne, es trenca en dues o més parts. Tant l'arrel com la corona (que és la part de la planta per sota de la superfície del sòl des d'on creixen els nous brots), de cada part resten funcionals.

## Tècnica

Aquesta tècnica és d'origen molt antic i s'ha fet servir des de fa molt de temps per propagar bulbs com els de l'all i el safrà. També és habitual en la propagació de la carxofera. De vegades es planten les patates dividint cada tubercle en trossos. Algunes plantes aromàtiques com la farigola es poden multiplicar també per divisió de mata.
Una corona es pot dividir en trossos més petits usant una forca, un aixadó, un ganivet o les mans. L'eina utilitzada depèn de les dimensions de la planta involucrada. Entre els exemples de plantes que es desenvolupen amb una corona hi ha els gèneres Linum, Sedum i Chrysanthemum.
Si la planta que es divideix experimenta un període de dormició s'ha de dividir just abans de reiniciar el creixement. Si la planta és de fulla persistent la divisió s'hauria de fer a principi de primavera o des de finals de tardor fins a finals d'hivern en els climes més suaus. Les fulles de les plantes dividides s'han de retallar en un terç per a evitar la pèrdua d'aigua i el marciment mentre es desenvolupen els nous brots.
La divisió d'arrels és una pràctica comuna en el cultiu d'arbres i d'alguns arbusts, les arrels que desenvolupen gemmes són les que es troben més a prop de la superfície del sòl.
En jardineria la divisió es fa a petita escala, ja que la majoria de la propagació comercial es realitza a través del cultiu de teixits vegetals.

## Referències

* ↑ Hortalisses de flor Arxivat 2020-06-30 a Wayback Machine. Medi Ambient, Gencat
* ↑ http://www.tekura.school.nz/departments/horticulture/ht107_p1.html Arxivat 2013-02-09 a Wayback Machine.
* ↑ American Horticultural Manual Vol. 1 J. L. Budd

## Vegeu també

* Tall d'estaca
Viccionari
# Dia Internacional de les Famílies

El Dia Internacional de les Famílies se celebra cada 15 de maig i ofereix una oportunitat per conscienciar la societat en relació a l'estat en què es troben les famílies, els seus desafiaments i problemes, així com per promoure'n accions apropiades per a la seva defensa. L'Assemblea General de Nacions Unides, en la seva resolució 47/237 de 20 de setembre de 1993, proclamava el 15 de maig de tots els anys com a Dia Internacional de les Famílies. Cada any Nacions Unides escull un tema sobre el que focalitzar els reptes de la família.

## Referències

* ↑ «Històric d'exposicions del Palau Robert». web. Generalitat de Catalunya. [Consulta: 7 gener 2013].
* ↑ «International Day of Families, 15 May». Arxivat de l'original el 2013-06-18. [Consulta: 7 gener 2013].
# Dia Internacional de les Persones amb Discapacitat

El Dia Internacional de les Persones amb Discapacitat (en anglès: United Nations' International Day of Persons with Disabilities) és una jornada internacional que se celebra cada 3 de desembre per donar suport a les persones amb discapacitat. És gestionada per l'Organització de les Nacions Unides des del 1992, any en què la seva Assemblea General va fixar-ne el dia i els objectius en la Resolució 47/3.

## Vegeu també

* Dia dels Drets Humans
* Discapacitat

## Referències

* 1 2 Nations, United. «International Day of Persons with Disabilities» (en anglès). [Consulta: 3 desembre 2020].
* ↑ «Treballant per un projecte de vida independent per a les persones amb discapacitat», 02-12-2020. [Consulta: 3 desembre 2020].
* ↑ «Dia Internacional de les persones amb discapacitat», 04-09-2014. [Consulta: 3 desembre 2020].
* ↑ Discapacidad (Indispal), Plataforma Palmera de Atención Integral a la. «3 de desembre, Día Internacional de las Personas con Discapacidad» (en castellà), 03-12-2020. [Consulta: 3 desembre 2020].
# Distribució de Poisson mixta

Una distribució de Poisson mixta és una distribució de probabilitat discreta univariada en estocàstica. Resulta d'assumir que la distribució condicional d'una variable aleatòria, donat el valor del paràmetre de taxa, és una distribució de Poisson, i que el paràmetre de taxa en si es considera una variable aleatòria. Per tant, és un cas especial d'una distribució de probabilitat composta. Les distribucionsde Poisson mixtes es poden trobar a les matemàtiques actuarials com a enfocament general per a la distribució del nombre de reclamacions i també s'examinen com a model epidemiològic. No s'ha de confondre amb la distribució composta de Poisson o el procés compost de Poisson.

## Definició

Una variable aleatòria X satisfà la distribució mixta de Poisson amb densitat π(λ) si té la distribució de probabilitat
$\operatorname {P} (X=k)=\int _{0}^{\infty }{\frac {\lambda ^{k}}{k!}}e^{-\lambda }\,\,\pi (\lambda )\,\mathrm {d} \lambda .$
Si denotem les probabilitats de la distribució de Poisson per q$_λ$ (k), aleshores
$\operatorname {P} (X=k)=\int _{0}^{\infty }q_{\lambda }(k)\,\,\pi (\lambda )\,\mathrm {d} \lambda .$

## Referències

* ↑ Willmot, Gord (en anglès) ASTIN Bulletin, 16, S1, 1986, pàg. S59–S79. DOI: 10.1017/S051503610001165X. ISSN: 0515-0361 [Consulta: free].
* ↑ Qin, Jing. Noncentral Hypergeometric Distribution and Poisson Binomial Distribution (en anglès). Singapore: Springer, 2017, p. 297–305. DOI 10.1007/978-981-10-4856-2_16. ISBN 978-981-10-4856-2.
* ↑ Willmot, Gord Astin Bulletin, 16, 29-08-2014, pàg. 5–7. DOI: 10.1017/S051503610001165X.
* ↑ «Biased Sampling; The Noncentral Hypergeometric Probability Distribution | Department of Statistics» (en anglès). https://statistics.stanford.edu.+[Consulta: 8 juliol 2023].
# Dublin (Virgínia)

Dublin és una població dels Estats Units a l'estat de Virgínia. Segons el cens del 2000 tenia 2.288 habitants.

## Demografia

Segons el cens del 2000, Dublin tenia 2.288 habitants, 911 habitatges, i 538 famílies. La densitat de població era de 622,1 habitants per km².
Dels 911 habitatges en un 25,8% hi vivien nens de menys de 18 anys, en un 40,4% hi vivien parelles casades, en un 13,9% dones solteres, i en un 40,9% no eren unitats familiars. En el 37,5% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,13 i el nombre mitjà de persones que vivien en cada família era de 2,79.
Per edats la població es repartia de la següent manera: un 18,3% tenia menys de 18 anys, un 12,8% entre 18 i 24, un 34,1% entre 25 i 44, un 21,7% de 45 a 60 i un 13,2% 65 anys o més.
L'edat mediana era de 34 anys. Per cada 100 dones de 18 o més anys hi havia 107,3 homes.
La renda mediana per habitatge era de 27.831 $ i la renda mediana per família de 37.100 $. Els homes tenien una renda mediana de 30.417 $ mentre que les dones 23.936 $. La renda per capita de la població era de 18.224 $. Entorn del 16,5% de les famílies i el 18,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dublin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Dublin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Dog Eat Dog

Dog Eat Dog és un grup de rapcore de Nova Jersey. Es va formar a la dècada del 1990 sota la influència de l'escena novaiorquesa del hardcore punk, així com del thrash metal de la Costa Est, l'ska llatinoamericà i l'emergent música hip hop.
Dog Eat Dog és considerat una important influència en el naixement del nu metal juntament amb Beastie Boys. És conegut per l'ús del saxofon en moltes de les seves cançons. Debutà amb la discogràfica Roadrunner Records, popularitzant la cançó «Who's the king?», del disc All Boro Kings, del qual va arribar a vendre més de 600.000 discos a tot el món gràcies a aparèixer a l'MTV i girar amb Biohazard.

## Discografia
### Àlbums d'estudi

* 1994: All Boro Kings
* 1996: Play Games
* 1999: Amped
* 2000: In the Dog House: the Best and the Rest
* 2006: Walk With Me
* 2023: Free Radicals

### EP

* 1993: Warrant
* 2017: Brand New Breed

## Referències

* ↑ «Interview: John Connor (Dog Eat Dog)» (en anglès), 24-05-2017. [Consulta: 7 agost 2020].
* ↑ Thompson, Simon. «Dog Eat Dog’s Dave Neabore On ‘All Boro Kings' At 25» (en anglès), 29-10-2019. [Consulta: 7 agost 2020].
* ↑ «Perro come perro» (en castellà). MondoSonoro, 27-05-1999. [Consulta: 7 agost 2020].
* ↑ «DOG EAT DOG vuelve con el álbum "Free Radicals", el primero en 17 años» (en castellà). Hellpress, 28-07-2023. [Consulta: 31 octubre 2023].
# Dofí septentrional

El dofí septentrional (Lissodelphis borealis) és un dofí del gènere Lissodelphis. Les cries són d'un color marró grisós o a vegades color crema. Guarden aquest color durant un any, abans que el seu cos esdevingui negre, amb un ventre blanc clar i la punta del maxil·lar inferior blanca. Viuen al nord de l'oceà Pacífic. A diferència d'altres dofins, manquen d'aleta dorsal.

## Referències

* 1 2 3 4 5 Würsig, Bernd; Perrin, William F.; Thewissen, J. G. M. Encyclopedia of Marine Mammals (en anglès). Academic Press, 2009-02-26. ISBN 978-0-08-091993-5.
Espècies vivents de cetacis :
Regne Animalia  · Embrancament Chordata  · Classe Mammalia  · Infraclasse Eutheria  · Superordre Laurasiatheria  · (sense categoria) Artiodactyla  · (sense categoria) Whippomorpha :
Subordre Mysticeti :
Subordre Odontoceti (continua més avall) :
Subordre Odontoceti (contina més amunt) :
# Dushan

La muntanya Du o Dushan (en xinès: 独山; Pinyin: Dú Shān), que en xinès significa la muntanya solitària, és una petita muntanya a prop de Nanyang, Henan, situat a la Xina
La muntanya és rica en jade. El jade de Dushan és un dels més famosos de la Xina, i actualment és rar de trobar al mercat.
El tercer dia de la tercera lluna del calendari xinès, la gent escala la muntanya.

## Referències

* 1 2 http://www.travelchinaguide.com/intro/arts/jade.htm Jade de la Xina
# Djabal Kasiyun

Djabal Kasiyun és una muntanya de l'Antilíban al nord-oest de Damasc a Síria. La muntanya té caràcter sagrat per ser un lloc on Déu va parlar. Hi ha diverses coves relacionades amb profetes. Als seus pendents hi ha dos monestirs cristians famosos: Dayr Murran i Dayr Saman. Al segle xii s'hi va construir un barri amb refugiats musulmans de Jerusalem (conquerida pels croats) i el 1898 un altre amb refugiats musulmans de Creta. Després la ciutat de Damasc va créixer ocupant tota la zona.

## Bibliografia

* H. Sauvaire, Description de Damas, 1954
# Doirí Beaga

Doirí Beaga (en anglès Derrybeg) és una vila d'Irlanda al comtat de Donegal, a la província de l'Ulster. Es troba a la Gaeltacht de Gaoth Dobhair. S'hi troben els estudis regionals de RTÉ Raidió na Gaeltachta.

## Història

Durant la Guerra de la Terra de 1880, el poble de Doirí Beaga era dirigit pel pare James McFadden (Séamus Mac Pháidín), que va instar els seus feligresos a donar suport a la Land League i el seu Pla de Campanya. Després d'una sèrie de sermons anti propietaris, el Magistrat Resident va ordenar l'arrest de McFadden.
El diumenge 3 de febrer de 1889, l'inspector de la Royal Irish Constabulary William Limbrick Martin (localment conegut com a An Mháirtínigh) va arribar a l'església de Derrybeg Teach Phobail Mhuire amb la intenció d'arrestar el pare McFadden immediatament després de la missa. Quan el McFadden va sortir de l'església, encara era vestit de missa i s'emporta l'eucaristia al Copó. En veure el pare McFadden, l'inspector Martin va treure la seva espasa i la va brandar contra el sacerdot.
Horroritzats, els feligresos van clamar que l'inspector Martin estava atacant el sacerdot amb una espasa i van atacar el policia. L'inspector Martin fou severament colpejat i va morir a l'acte.
El pare McFadden i els seus feligresos van ser detinguts i jutjats per assassinat en primer grau. Els fiscals de la corona van concedir un canvi de lloc per poder incloure protestants entre el jurat.
En les seves memòries de 1928, Tim Healy, defensor de McFadden i els seus feligresos, va descriure la seva tàctica de defensa. Healy va recordar a la cort que, de conformitat amb el dret d'Anglaterra, es castigava amb pena de mort el qui colpeja un jutge vestit amb el vestit de funció. Va explicar que, per als catòlics de Donegal, era encara més greu assaltar un sacerdot vestit de missa. En resposta a les declaracions de Healy, els fiscals de la Corona van oferir un compromís, que va salvar tots els acusats de la pena de mort. McFadden va ser condemnat al temps complert i els seus feligresos van rebre penes de presó de diversa durada.
L'inspector William Martin fou enterrat en el cementiri de l'Església d'Irlanda a Ballyshannon, amb l'epitafi següent: «ha estat cruelment assassinat mentre complia noblement el seu deure a Derrybeg».

## Referències

* ↑ Placenames Database of Ireland
* ↑ «Healy memoirs online, chapter 22». Arxivat de l'original el 2011-10-01. [Consulta: 31 maig 2013].
* ↑ History of Gweedore, Chapter One
# Dévanos

Dévanos és un municipi de la província de Sòria, a la comunitat autònoma de Castella i Lleó.

## Referències

* ↑ «Provincia de Soria (España): Municipios & Localidades» (en castellà), 22-01-2021. [Consulta: 12 març 2021].
# Donnayita-(Y)

La donnayita-(Y) és un mineral de la classe dels carbonats que pertany al grup de la mckelveyïta. Rep el nom de la en honor de la cristal·lògrafa alemanya Gabrielle Donnay i el seu marit, Joseph Désiré Hubert Donnay, per les seves importants contribucions a la cristal·lografia.

## Característiques

La donnayita-(Y) és un carbonat de fórmula química NaCaSr₃Y(CO₃)₆·3H₂O. Cristal·litza en el sistema triclínic. Es troba en forma de plaques, amb cristalls tabulars, en forma de plat, columnars, amb forma de barril, o pseudohexagonals en forma de falca, de fins a 1 centímetre; també en forma de cristalls piramidals hemimòrfics, acabats per {001}; també com agregats de cristalls paral·lels o en grans com irregulars. La seva duresa a l'escala de Mohs és 3. Es coneixen dos politips d'aquesta espècie: la donnayita-(Y)-1A i la donnayita-(Y)-3R.
Segons la classificació de Nickel-Strunz, la donnayita-(Y) pertany a «05.CC - Carbonats sense anions addicionals, amb H₂O, amb elements de terres rares (REE)» juntament amb els següents minerals: ewaldita, mckelveyita-(Y), weloganita, tengerita-(Y), kimuraïta-(Y), lokkaïta-(Y), shomiokita-(Y), calkinsita-(Ce), lantanita-(Ce), lantanita-(La), lantanita-(Nd), adamsita-(Y), decrespignyita-(Y) i galgenbergita-(Ce).

## Formació i jaciments

Es troba en dics de pegmatites, en cavitats miarolítiques, i en intersticis en sienita en un complex alcalí. Sol trobar-se associada a altres minerals com: ewaldita, mckelveyita-(Y), synchisita, gaidonnayita, arfvedsonita, aegirina, calcita, esfalerita, catapleiïta, microclina, analcima, natrolita o clorita. Va ser descoberta a la pedrera Poudrette, a Mont Saint-Hilaire, La Vallée-du-Richelieu RCM (Montérégie, Quebec, Canadà)

## Referències

* ↑ «Donnayite-(Y)» (en anglès). Mindat. [Consulta: 9 maig 2016].
* ↑ Chao, G.Y., Mainwaring, P.R., and Baker, J. «Donnayite, NaCaSr3Y(CO3)6•3H2O, a new mineral from Mont St Hilaire, Québec» (en anglès). Canadian Mineralogist, 16, 1978, pàg. 335-340 [Consulta: 19 desembre 2021].
* ↑ «Donnayite-(Y)» (en anglès). Handbook of Mineralogy. Arxivat de l'original el 5 de juliol 2022. [Consulta: 19 desembre 2021].
* 1 2 «Donnayite-(Y)» (en anglès). Handbook of Mineralogy. [Consulta: 10 maig 2016].
# Edelmiro Suárez Vázquez

Edelmiro Suárez Vázquez, més conegut com a Miro, és un exfutbolista gallec. Va nàixer a La Corunya el 29 de juliol de 1968, i jugava en la posició de davanter.

## Trajectòria

Comença a destacar a les files del Racing de Santander, amb qui debuta a primera divisió a la temporada 86/87, en la qual marca 8 gols en 29 partits. Tot i la xifra, l'equip càntabre perd la categoria.
A Segona Divisió, el davanter continuarà sent titular durant les següents tres temporades, en les quals hi sobresurten els set gols de la 89/90, la campanya en què el Racing encadena un altre descens, i baixa a Segona Divisió B.
Si bé la 90/91 la inicia al Racing, el davanter la finalitza a primera divisió al fitxar pel CD Logroñés. Al club riojà, però, és suplent i tan sols apareix en 8 ocasions. L'any següent fitxa pel CD Lugo, on també és suplent en un equip que baixa a Segona B.

## Enllaços externs

* Fitxa del jugador
# El Grande

El Grande és un joc de tauler d'estil europeu de control de territori ambientat a l'Espanya del segle xv on cada jugador pren el rol d'un membre de l'alta noblesa que rivalitza amb els altres companys pel control dels diferents regnes. Va ser dissenyat per Wolfgang Kramer i Richard Ulrich l'any 1995 i va guanyar el premi Spiel des Jahres de 1996. Se'l considera el primer joc de majories, és a dir, un joc que es gaudeix amb la majoria de jugadors possible.

## Funcionament

Cada jugador representa un membre de l'alta noblesa, amb un reialme natal i una cort de 30 cavallers que haurà d'anar repartint pels diferents reialmes que conformen la península. Aquests cavallers es distribueixen mitjançant un conjunt de cartes d'acció que els jugadors escullen en ordre mitjançant un sistema de subhastes. A més a més, cada carta permet un conjunt d'esdeveniments que tenen efecte sobre la resta de jugadors: redistribució de cavallers, puntuació de territoris, canvis en el valor en punts de determinats territoris, etcètera.
Una partida té una durada determinada en un total de 9 torns. Cada tres torns es puntuen els territoris, mitjançant un sistema que dona punts al tres jugadors amb major quantitat de cavallers en cadascun dels territoris. A més a més, s'afegeixen a les regions les peces que s'hagin dipositat al castell, les quals en no estar sempre visibles poden fer decantar les majories. Guanya la partida el jugador que, en finalitzar l'últim recompte, hagi acumulat major nombre de punts.

## Altres aplicacions

Alguns autors han destacat les aplicacions formatives de determinats jocs com Carcassonne, El Grande o Puerto Rico en disciplines com la història donada la seva temàtica accessible i la seva capacitat de simulació.

## Referències

* ↑ Coma Quintana, Laia; Joan Santacana i Mestre. Ciudad educadora y patrimonio. Cookbook of heritage. (en castellà). Gijón: Trea, 2010, p. 247-254. ISBN 978-84-9704-537-7.

## Bibliografia

* Comas i Coma, Oriol. El món en jocs. RBA Libros, 2005. ISBN 84-7871-327-1.
# El Graner (Sallent)

El Graner o El Graner de Cornet és una masia situada al municipi de Sallent, a la comarca del Bages.

## Referències

* ↑ «Emili Aguilera: "Al Graner de Cornet els cultius i les vaques es complementen com si fessin una simbiosi"». L'Era, 5 gener 2016. Arxivat de l'original el 2021-12-25. [Consulta: 25 desembre 2021].
# El Capitan (Mart)

El Capitan és un conjunt de roques en capes situat a la regió del planeta quadrangle Margaritifer Sinus que va ser descobert i observat per primera vegada per l’Opportunity el febrer de 2004. L'aflorament de la roca va ser nomenat El Capitan, per referència a una coneguda muntanya a l'estat de Texas.
Les roques d'aquest aflorament han cridat l'atenció dels investigadors per les estries en llur superfície, que han donat lloc a diverses hipòtesis, entre elles la possibilitat de gènesi en medi aquós.

## Enllaços externs

* Nasa Programa d'Exploració del Mart
Roques notables de Mart :
| Adirondack (Spirit) | Barnacle Bill (Sojourner) | Bathurst Inlet (Curiosity) | Big Joe (Viking) | Block Island (Opportunity) M | Bounce (Opportunity) | Coronation (Curiosity) | El Capitan (Opportunity) |
| Esperance (Opportunity) | Goulburn (Curiosity) | Heat Shield (Opportunity) M | Home Plate (Spirit) | Hottah (Curiosity) | Jake Matijevic (Curiosity) | Last Chance (Opportunity) | Link (Curiosity) |
| Mackinac Island (Opportunity) M | Mimi (Spirit) | Oileán Ruaidh (Opportunity) M | Pot of Gold (Spirit) | Rocknest 3 (Curiosity) | Shelter Island (Opportunity) M | Tintina (Curiosity) | Yogi (Sojourner) |
| M = Meteorit - ||||||||

## Referències

* ↑ «The Texture of 'El Capitan'» (en anglès). NASA, 03-02-2004. Arxivat de l'original el 2022-01-21. [Consulta: 20 febrer 2019].
* ↑ «The Mars Exploration Program» (en anglès). NASA. [Consulta: 20 febrer 2019].
# El Capitan

«El Capitan» té aquests significats:
* El Capitan (anglès) o El Capitán, formació rocosa vertical del Parc Nacional de Yosemite
* El Capitan (Montana), cim de les muntanyes Bitterroot, part de la serralada Bitterroot més gran que recorre la frontera entre Montana i Idaho
* El Capitan (Mart), conjunt de roques en capes situat al planeta Mart
# Driolestoïdeus

Els driolestoïdeus (Dryolestoidea) són un clade extint de mamífers del Mesozoic que només conté tres ordres.
Els driolestoïdeus estan representats sobretot per dents, fragments de dentaris i parts del rostre. Les formes del Juràssic retenen una apòfisi coronoide i l'esplenial, però les formes del Cretaci no. Un altre caràcter és la presència d'un canal de Meckel.

## Referències

* ↑ Kielan-Jaworowska, Cifelli & Luo 2004, pàg. 14, 375 i 379–380

## Bibliografia

* Kielan-Jaworowska, Zofia; Cifelli, Richard L; Luo, Zhe-Xi. Mammals from the Age of Dinosaurs: Origins, Evolution, and Structure (en anglès). Nova York: Columbia University Press, 2004. ISBN 978-0-231-11918-4.
# Dättlikon

Dättlikon és un municipi del cantó de Zúric (Suïssa), situat al districte de Winterthur.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Dècada del 770 aC
## Esdeveniments

* Expansió de Grècia a partir de colònies comercials
* 778 aC: Agamestor, rei d'Atenes, mor després d'un regnat de 17 anys i va ser succeït pel seu fill Aeschylus.
* 776 aC: Comencen a celebrar-se els Jocs Olímpics de l'antigor.
* 774 aC: Fí del regnat de Pigmalió de Tiro.
* 773 aC: Mort de Shoshenq III, rei d'Egipte.
* 772 aC: A la Xina és fundada la dinastia Zhou.